Za naslovnu stranicu /Obavijesti/

---------------------------------

Naša škola sudjeluje u petom izdanju Međunarodne noći geografije, koja zbog epidemioloških uvjeta traje do petka, 9. travnja 2021. godine. U ovoj manifestaciji se istovremeno diljem svijeta organiziraju različiti događaji sa ciljem promocije geografije, geografa, geografskih koncepcija i geografskog istraživanja.

Inicijativu „GeoNight” je prvi put predložio Francuski nacionalni geografski odbor (CNFH) 2017. Od 2018. godine nadalje, inicijativa se proširila na međunarodnoj razini, prvo u Europi, zahvaljujući Europskom udruženju nacionalnih geografskih društava (EUGEO), a zatim i šire, zahvaljujući Međunarodnoj geografskoj uniji (IGU).

Službena stranica Međunarodne noći geografije je <https://www.geonight.net/> dok projekte prijavljene u Hrvatskoj možete pratiti na: <https://www.geonight.net/category/hrvatska/>

<http://abcgeografija.com/teme/noc-geografije-9-travnja-2021/>

Događaj je popraćen i <https://www.facebook.com/GeoNight.official/> i službenim stranicama Međunarodne geografske unije <https://igu-online.org/geonights-2021/>

Od 15 prijavljenih projekata u Hrvatskoj, dva su projekta naše škole u organizaciji Tihane Modrić, učiteljice geografije i engleskog jezika i učenika 5.a, 6.a, 7.abc razreda.

U projektu **„Virtualni posjet Australiji”** organiziranom u partnerstvu s International Grammar School, Sydney, Australija, učenici imaju priliku stupiti u kontakt s hrvatskim učiteljem Marinom Rosandićem u Australiji, raspitati se o načinu života, školovanja, problema s kojim s susreo pri odlasku iz Hrvatske i dolasku u Australiju. Njegovi učenici i kolege će odgovarati na pitanja naših učenika. Svi rezultati projekta prikazat će se na <https://padlet.com/tihanamodric/GeoNight_2021> Više informacija je dostupno na [poveznici.](https://www.geonight.net/a-virtual-trip-to-australia-virtualni-posjet-australiji/)

Slika na kojoj se prikazuje karta

Opis je automatski generiran

U projektu **„Introduce Croatia and Say Hello to Poland“** sudjeluju učenici 7.c razreda i eTwinning grupe koju također vodi učiteljica Modrić. Tijekom događaja, učenici iz Hrvatske upoznat će učenike osnovne škole Zespol Szkol w Lubcza, Poljska koje vodi učiteljica engleskog jezika Magdalena Przenioslo. Učenici će videozapisima i prezentacijama predstaviti obje države, a zatim zaigrati Kahoot! kviz i vidjeti koliko znaju o svakoj zemlji. Ovaj događaj će potaknuti učenike na istraživanje i putovanje te na prevladavanje jezičnih poteškoća. Detaljnije informacije potražite na [poveznici.](https://www.geonight.net/introduce-croatia-and-say-hello-to-poland/) Projekt je prijavljen i na [eTwinning](https://twinspace.etwinning.net/168567/home) platformu gdje će do 15.4. biti objavljeni rezultati rada učenika s online radionice planirane putem Teams-a, 12.4.2021 u 17.30h.

Slika na kojoj se prikazuje tekst

Opis je automatski generiran